Alexander Rybak

Alexander Rybak (født 1986) er en belarusisk-norsk låtskriver, sanger, fiolinist, skuespiller og forfatter. Han er oppvokst på Nesodden utenfor Oslo.

Rybak ble nasjonalt og internasjonalt kjent etter å ha vunnet Eurovision Song Contest 2009 med sin egenkomponerte sang «Fairytale». Seieren var den mest overlegne i konkurransen til da, og seieren gjorde Rybak særlig populær i Øst-Europa, der han deltok i en rekke tv-show i tiden etter. I Norge ble han kåret til Årets spellemann under Spellemannprisen 2009, og i 2010 til årets nykommer av MUZ-TV, en musikkprisutdeling i russisk musikkindustri.«Rybak fikk prestisjetung pris» (NRK), 11. juni 2010 I 2018 vant Rybak Melodi Grand Prix for andre gang med låten «That's How You Write a Song». Han representerte Norge i Eurovision Song Contest for andre gang og endte på 15.-plass i finalen.

I tillegg er Alexander Rybak forfatter bak barneboken Trolle og den magiske fela, som også ble satt opp som rockeopera for barn med ham i hovedrollen.

 Bakgrunn 
Alexander Rybak ble født den 13. mai 1986 i Minsk. Han er sønn av Natalia Valentinovna Rybak (født 1959), som spiller piano, og Igor Alexandrovitsj Rybak (født 1954), som spiller fiolin. Familien bodde i Den belarusiske SSR frem til Alexander var fire år, da familien flyttet til Nesodden i Akershus.  Etternavnet har sitt opphav fra den belarusiske og russiske yrkestittelen рыбак (rybák) – «fisker», som er avledet fra рыба (rýba) – «fisk».Språkteigen – «Altfor mye bla, bla, bla» (NRK), 24. mai 2009

 Utdanning 
 Fullt stipend ved engelske sommerskolen Meadowmount School of Music i 2003.
 Rud videregående skole – Musikk, dans og drama.
 Bachelorgrad i utøvende fiolin ved Barratt Due musikkinstitutt.

 Musikerkarriere 
 Tidlig karriere 
Alexander Rybak har spilt fiolin og piano siden han var fem år gammel, men han valgte etter hvert å konsentrere seg om fiolinen. Rybak øvde på fiolin sammen med sin far Igor Rybak helt til han ble tenåring, da begynte han å studere hos professor Isaac Schuldman ved Norges musikkhøgskole. Han spilte i den perioden også for Vivaldi-orkesteret (ledet av hans far) og Barrat Dues Juniororkester.  

 Perioden 2000–2008 
miniatyr|Alexander Rybak under Døgnvill-festivalen 2009.
I perioden fra 2000 til 2003 var Rybak elev hos fiolinisten, dirigenten og pedagogen Alf Richard Kraggerud, som ble etterfulgt av studier hos Eileen Siegel, 3. konsertmester i Oslo-filharmonien, og hos Lena Rist-Larsen, fiolinpedagog og norgesmester i trekkspill. Han har også hatt timer og masterklasser med blant andre Piotr Janowski, Ole Bøhn, Henning Kraggerud, Ilya Konovalov, Mauricio Fuks, Detlef Hahn, Geir Inge Lotsberg, Eduard Gratch, Roland Vamos og Harald Aadland.

Sommeren 2002 fikk Rybak et stipend i form av et gratis kurs i Meadowmount School of Music i New York, der han studerte under Stephen Shipps. Der ble han valgt til å gjennomføre en masterclass med Pinchas Zukerman. I perioden 2002–2005 studerte Rybak ved musikklinjen til Rud videregående skole i Bærum.

Alexander Rybak har vært med på flere norske kurs og festivaler, blant andre Valdres Sommersymfoni og den internasjonale Hemsedal-festivalen for dansere og musikere der Rybak deltok som en av musikerne. Han har vært konsertmester ved Halsnøys symfoniprosjekt sommeren 2004 og solist med flere orkestre som Minsk kammerorkester og Kringkastingsorkestret. Han har vært på turné i blant annet Chicago, Spania, Russland og Polen.

Rybak har opptrådt sammen med Arve Tellefsen, Morten Harket, Stephen Ackles og Knutsen & Ludvigsen, ofte sammen med Thomas Stanghelle. Høsten 2005 uroppførte Rybak den unge komponisten Daniel Thornhills fiolinkonsert Musica Avventurosa sammen med orkesteret Ung Symfoni i Korskirken i Bergen.

 Talentkonkurranser 
Rybak ble slått ut tidlig da han deltok i talentprogrammet Idol på TV 2 i 2005.   Men høsten 2006 vant han talentkonkurransen Kjempesjansen på NRK1. Tre år tidligere ble han vraket fra den samme konkurransen fordi NRK og programleder Dan Børge Akerø da vurderte ham som «litt for spe og litt for ung».  

Sommeren 2008 ble Rybak kjent på Nordvestlandet, da han som omreisende trubadur på øyene Valderøy, Vigra, Giske og Godøy tilbød seg å spille huskonsert mot mat og overnatting. Det var på Giske låten «Fairytale» ble til sommeren 2008.

I 2008 var Rybak med på barneplaten Magiske kroker & hemmeligheter produsert av Linn Skåber og Jacob Young, med sangen «Vinteren er her».  Elisabeth Andreassen inviterte i november samme år med seg Rybak på en turné i 2009 med sanger fra hennes plate Spellemann, med musikk fra både Norge og Sverige med inspirasjon av folketoner. 

 Internasjonalt gjennombrudd  
 Melodi Grand Prix 2009 
miniatyr|Alexander Rybak vant Melodi Grand Prix med låten «Fairytale».
miniatyr|Rybak etter seieren i Eurovision Song Contest 2009.
Rybak var en av 21 deltakere i Melodi Grand Prix 2009, og han deltok i delfinale 3 i Grenlandshallen i Skien lørdag 7. februar. Der tok han seg videre til finalen i Oslo Spektrum lørdag 21. februar. Rybak deltok med sin egenkomponerte «Fairytale» akkompagnert av Hallgrim Hansegård, Torkjell Børsheim og Sigbjørn Rua fra dansegruppen «Frikar» samt støttevokalistene Jorunn Hauge og Karianne Kjærnes.  

På forhånd var Rybak den store favoritten til å vinne den norske finalen, og han innfridde favorittstempelet. Med nærmere 750 000 stemmer – over 600 000 flere enn Tone Damli Aaberge på andreplass – vant han den klareste seieren i konkurransens historie.Alexander Rybak - Fairytale, klipp fra den norske finalen sendt på NRK, publisert av Eurovision TV på youtube, 24. mai 2009  «Fairytale» gikk også rett til topps på VG-lista og lå på topp i ti uker – mer enn noen annen norsk Grand Prix-melodi.    

Rybak har beskrevet sangen som en kjærlighetssang inspirert av følelser for en tidligere kjæreste. Låten er satt sammen av russisk-inspirerte ompa-rytmer og norsk folkemusikk. 
 Eurovision Song Contest 

Lørdag 16. mai 2009 vant Rybak den internasjonale finalen i Eurovision Song Contest med 387 poeng, noe som var ny poengrekord i konkurransen.Alexander Rybak - Fairytale (2009 Eurovision Song Contest Winner), youtube, 16. mai 2009 Det norske bidraget fikk et poenggjennomsnitt på 9,44 poeng fra hvert land. Det var da den høyeste totalsummen konkurransens historie. 169 poeng skilte Norge fra Islands bidrag på andreplass – en seiersmargin på 78 prosent flere poeng enn annenplassen var største seiersmarginen siden dagens poengsystem ble innført i 1975.

Umiddelbart etter seieren i Eurovision Song Contest innledet Alexander Rybak en norgesturné. Hans konserter på både større og mindre steder i Norge ble utsolgt. Etter dette begynte Rybak på en europaturné sammen med Frikar dansekompani. Rybak holdt konserter i de fleste land i Europa, men flest i Russland, Finland og Sverige.

Fredag 27. februar 2009 var Rybak gjest i programmet Fin fredag på NRK Super, hvor han fremførte melodien «I'm Yours» av Jason Mraz.Video: Alexander Rybak - I'm Yours, youtube, fra Fin Fredag på NRK, 27. februar 2009  «Fairytale» ble lagt til som nummer ti på listen over Higlights of the year 2009 på YouTube.
 Kontrovers om Lukasjenko 
Rybak ble kritisert av KrFU for at han skulle ha hyllet«Rybak criticized for picture with Belarusian dictator», nettsidene til Charter 97. Publisert 2. oktober 2009, hentet 20. juni 2010 den belarusiske presidenten Aleksandr Lukasjenko. Russland-kjenneren Bjørn Nistad mente imidlertid at kritikken av Rybak var uberettiget, idet han benektet at Belarus var et diktatur.«Urettferdig kritikk av Rybak», NRK, 29. mai 2009 Rybak har uttalte selv i intervjuer at Lukasjenko «holder gatene rene», og at kun mennesker som har vært i Belarus kan se forskjellen.Rybak criticized for picture with Belarusian dictator, charter97.org, 2. oktober 2009

 Etter Eurovision-seieren 
Som følge av europagjennombruddet fikk Rybak tilbud om å opptre i en rekke populære tv-show i flere andre land. Han var særlig ettertraktet i de russiskspråklige landene. Han underholdt under Ukrainas X-factor i 2011 med sin egen sang «Nebesa evropy» – en russisk versjon av «Europe Skies».Alexander Rybak (Ukrainian X-Factor) - Nebesa Evropi (1.01.2011)Eng.&Rus.subs, youtube, 2. januar 2011 Høsten 2011 spilte Rybak inn flere sanger for Jaka to melodia på polsk tv.Alexander Rybak - "Always a woman" in "Jaka to melodia", youtube, 8. januar 2012

Våren 2011 var han deltaker i den svenske versjonen av Skal vi danse, Let's Dance, på TV4. Rybak endte på fjerdeplass i konkurransen.http://www.youtube.com/watch?v=rXXNFwednvk Alexander Rybak, Charleston, Let's Dance Final 25.3.2011], klipp fra TV4, 26. mars 2011

Våren 2012 sto Rybak for pauseunderholdningen i både den danske og den norske finalen av Melodi Grand Prix.Alexander Rybak Eurovision Medley. MGP Denmark, 21.01.2012, 21. januar 2012

Alexander Rybak har også komponert Eurovision bidrag for artister som har deltatt i nasjonale finaler. I 2013 komponerte Rybak en låt for Melodi Grand Prix kalt «I'm With You» sunget av Annsofi Pettersen, og fikk fjerdeplass i den norske nasjonale finalen. I 2014 komponerte han "Still Here" for Franklin Calleja i Maltas nasjonale finale 2015 som fikk 5.-plass. Han komponerte også en låt for den belarusiske gruppen "Milki" med tittelen "Accent", som fikk 4.-plass i den nasjonale finalen.
miniatyr|Alexander Rybak under Blinkfestivalen i Sandnes 31. juli 2009

 Melodi Grand Prix 2018 
Våren 2018 vant han Melodi Grand Prix for andre gang, med sangen «That’s How You Write a Song». Rybak fikk dermed representere Norge for andre gang i Eurovision Song Contest 2018 i Lisboa. Der vant han semifinale 2, men endte til slutt som nummer 15 av 26 i finalen. "That's How You Write a Song" er produsert av Knut Bjørnar Asphol.

I Melodi Grand Prix 2020 var Rybak en av låtskriverne av «Over the Sea» fremført av Magnus Bokn. Denne ble uplassert i finalen.

 Teater og film 
Rybak hadde sin første større rolle som felespilleren i Oslo Nye Teaters oppsetning av musikalen Spelemann på taket i 2007, og ble belønnet med Heddaprisen for sin innsats. 

Rybak har vært med i den internasjonale oppsetningen av operamusikalen Some Sunny Night av Thomas Stanghelle, med regi av Daniel Bohr. Oppsetningen hadde forestillinger i Kina, Belgia og USA. Høsten 2009 spilte Rybak selv hovedrollen som Ketil Moe, i en oppsetting i Lillesand som 10-årsmarkering etter Ketil Moes død. Høsten 2010 skulle Rybak spilt den samme rollen på oppsettinger i Beijing og Wuhan i Kina. Kineserne avlyste imidlertid arrangementet som en reaksjon på fredspristildelingen 2010 til Liu Xiaobo.Akershus Amtstidende: Uønsket i Kina

Rybak fikk rollen som fiolinspilleren Levi i den norske barnefilmen Yohan – Barnevandrer fra 2010. Levi var sønnen til Yussuf (spilt av Morten Harket) og stesønnen til sigøynerkvinnen Lexya (spilt av Aylar Lie). Filmfront: Morten Harket og Aylar Lie som mann og kone

Rybak hadde stemmen til Hikken i den norske versjonen av animasjonsfilmen Dragetreneren (2011).

I filmen Mummitrollet – Kometen kommer (2010) hadde Rybak stemmen til Mummitrollet.
 Diskografi 
Se også : Alexander Rybaks diskografi

 Studioalbum 
AlbumtittelAlbumdetaljerFairytales Utgivelsesdato: 29. mai 2009
 Labels: EMI, Universal
 Genre: PopZimnyaya Skazka Utgivelsesdato: 23. november 2009
 Labels: Universal
 Genre: PopNo Boundaries Utgivelsesdato: 14. juni 2010
 Labels: Universal
 Genre: PopVisa vid vindens ängar Utgivelsesdato: 15. juni 2011
 Labels: Grappa
 Genre: ViserNebesa Evropy Utgivelsesdato: 23. desember 2011
 Labels: Universal
 Genre: PopChristmastales Utgivelsesdato: 23. november 2012
 Labels: Grappa
 Genre: PopTrolle og den magiske fela Utgivelsedato: 19. september 2015
 Label: 
 Genre: Soundtrack I Came to Love You Utgivelsesdato: 22. juni 2016
 Labels:
 Genre: Pop

 Singler 
ÅrSingelAlbum2006«Foolin'»2009«Fairytale»
«Funny Little World»

«Roll With the Wind»Fairytales«Ja neverju v tsjudesa»Tsjornaja Molnija – lydspor2010«Europe Skies»
«Oah»No Boundaries«Fela igjen» (med Opptur)–«Skazka»Zimnyaya Skazka2011«Resan till dig»Visa vid vindens ängar«Nebesa Evropy»Nebesa Evropy2012«Strela Amura»–«I’ll Show You» (med Paula Seling)
«Leave Me Alone»

«Dostala»–2013«Presents»Christmas Tales2014«Into a Fantasy»Soundtrack How to train your Dragon 2«What I Long For»–2015«Kotik»–«Blant fjell»–2016«I Came to Love You»–2017«Looking My Way» (med Philip Cecil)–2018«That's How You Write a Song»–
 Videografi 

 Film 
ÅrFilmRolleNotes2009Fairytale – The MovieSeg selvDokumentar om Alexander Rybak etter seieren i Eurovision Song Contest
Some Sunny Night – Live in Lillesand
Ketil Moe
Musikal2010Yohan – BarnevandrerLeviFilm
Dragetreneren
Mummitrollet – Kometen Kommer
Hikken
Mummitrollet
Animert Film (norsk dubbet versjon)
Animert Film (Norsk dubbet versjon)2014Dragetreneren 2HikkenFilm, Dreamworks2019 Dragetreneren 3HikkenFilm, Dreamworks

 Musikkvideoer 
ÅrTittelRegissør og produksjon2006«Foolin»2009«Fairytale"
«Roll With the Wind»

«Funny Little World»

«Ja ne verju v tsjudesa»Video Workshop AS
Bård Røssevold

Ligistfilm

–2010«Fela igjen» (med Opptur)
«Oah»

«Europe's Skies»

«Небеса Европы» (russisk versjon av «Europe Skies»)Tommel Opp Film
Lars Kristian Flemmen

Aleksander Filatovitsj

Aleksander Filatovitsj2011«Небасхіл Еўропы» (belarusisk versjon av «Europe Skies»)Aleksander Filatovitsj2012«Стрела Амура» (Strela Amura – russisk versjon av «Oah»)
«Leave Me Alone»

«Dostala» (russisk versjon av «Leave Me Alone»)Aleksander Filatovitsj2013«5 to 7 Years»Joakim Kleven2014«Into a Fantasy»Olav Stubberud og Tone Lise Asphol2018«That's How You Write a Song»Frederic Esnault

Turnéhistorie

 Entertainer (2016)

 Bibliografi 
 2015: Trolle og den magiske fela (Cappelen Damm)

 Utmerkelser, priser og konkurranser 

 Norges Musikkmesterskap
 Kocian-komkurransen i Tsjekkia 
 2000 og 2001: Vinner av Sparre Olsen-konkurransen for unge klassiske musikere. 
 2004: Juniorprisvinner av Anders Jahres kulturpris 
 2006: Vinner av talentkonkurransen Kjempesjansen
 2007: Vinner av Heddaprisen for årets nykommer i Norsk teater, for tittelrollen i Spellemann på taket på Oslo Nye Teater.
 2009: Vinner av Melodi Grand Prix
 2009: Vinner av Eurovision Song Contest 
 2009: Vinner av Marcel Bezencon-prisen under Eurovision Song Contest.
 2009: Vinner av Australsk Radios Lytterpris for Europeiske musikere.
 2010: Vinner av Årets spellemann under Spellemannprisen 2009
 2010: Vinner av Årets nykommer under Muz-awards
 2011: Vinner av kåringen Årets Internasjonale russiske navn i Moskva.
 2013: Vinner av kåringen Årets landsmann i Belarus.
 2018: Vinner av Melodi Grand Prix

 Fotnoter 

 Referanser 

 Kilder 
  Alexander Rybak
  MGP-låta handler om eks-kjæresten hans
  Biography | Awards & Releases

 Eksterne lenker 




Kategori:Norske fiolinister
Kategori:Norske stemmeskuespillere
Kategori:Norske sangere
Kategori:Norske låtskrivere
Kategori:Norske musikere
Kategori:Norske barnebokforfattere
Kategori:Vinnere av Eurovision Song Contest
Kategori:Eurovision Song Contest-deltakere for Norge
Kategori:Deltakere i Eurovision Song Contest 2009
Kategori:Deltakere i Eurovision Song Contest 2018
Kategori:Vinnere av Melodi Grand Prix
Kategori:Deltakere i Melodi Grand Prix 2009
Kategori:Deltakere i Melodi Grand Prix 2018
Kategori:Deltakere i Melodi Grand Prix 2026
Kategori:Vinnere av Heddaprisen
Kategori:Alumni fra Barratt Due musikkinstitutt
Kategori:Norske Idol-deltakere
Kategori:Årets spellemann
Kategori:Personer fra Minsk
Kategori:Personer fra Nesodden kommune